Asmi i d-tebda txelqit ayen akk i tḍelbeḍ i Rebbi ad ak-t-id-yefk ɣef waya yiwen wass tarbaɛt n yelmeẓyen d telmeẓyin llan kksan deguẓaɣar, ffuden lluẓen nnan-as lukan ad nɛenni ɣer bab n yigenwan ad aɣ-d-ifek tabaqit n sseksu s weksum akked tbuqalt n waman, yeqbeliten-d Rebbi yefka-asen-d Rebbi ayen i d-ḍelben. Ilmeẓyen-nni bɣan ad ččen aksum-nni waḥedsen dɣa nnan-as i telmeẓyin-nni ruḥem-t arrem-t-d akraren-nni seg yiɣzar ma ulac ad ɣlin, nutenti rruḥent s nniya ma d nutni ččan arwan, ssmuɛefnen sseksu-nni, mi i d-ruḥent ad ččen-t ufan-t-d sseksu-nni yemmuɛfen, wwint-tt ssirdent-tt-id deg wasif ččan-tt, dɣa yessxeḍiten-id Rebbi nutni uɣalen d ibgan neɣ d idwen ma d nutenti uɣalen-t d tisekrin, yerna yefkaasent Rebbi lhibami ara adafgent adtt-duqqseḍ, ssɛant rrehba.